હરેશભાઈને સાથી શિક્ષકોનો પણ સારો સહયોગ મળ્યો છે. તેઓ કહે છે, ‘શિક્ષક ઇબ્રાઇમભાઇએ ગત વૅકેશનમાં ૨૧ દિવસ શાળામાંં હાજર રહીને બાંધકામમાં સેવાઓ આપી છે. જાતે પાયામાં પથ્થરો પૂર્યા છે. મધ્યાહ્ન ભોજન સંભાળતા લલિતભાઈ વાઘ પણ પૂરી નિષ્ઠાથી કામ કરે છે. તેમની શાળામાં ૨-૩ કલાકથી વધુ હાજરીની જરૃર નથી, પરંતુ તેઓ ૮-૯ કલાક હાજરી આપે છે અને શાળાના ઉત્કર્ષ માટે પોતાનાથી યથાશક્તિ નિષ્ઠાપૂર્વકના પ્રયત્નો કરે છે.’